Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: 5. A rádiózásról és televíziózásról szóló 1996. évi I. törvény (Rttv.) 56. §-a (1) bekezdésének …………………… pontjai
Paragraph Index: 993

1. Az Országos Érdekegyeztetõ Tanács munkavállalói, munkaadói és kormányzati oldala az Európai Unióhoz történõ csatlakozással kapcsolatban közös nyilatkozatot fogadott el. „Az Országos Érdekegyeztetõ Tanács (OÉT) munkavállalói, munkáltatói és kormányzati oldal megállapítja, Magyarország történelmi fordulóponthoz érdekezett. A testület az ország jövõjét meghatározó sorskérdésnek tekinti a csatlakozást az Európai Unióhoz, mellyel Magyarország ismételten és végérvényesen kinyilvánítja, hogy magáénak vallja az európai értékeket, és egyenjogú tagja kíván lenni az európai népek családjának. Az Országos Érdekegyeztetõ Tanács olyan Európa építését tartja fontosnak, amelyben általánosan érvényre jutnak az emberi és szociális jogok, amely a gazdaság teremtette javakat arra fordítja, hogy esélyt teremtsen minden ember számára a tisztességes munkára, a tisztességes bérezésre, az egészségesebb környezetre, a kulturális értékek felkarolására, a közszolgáltatások mindenki számára elérhetõ biztosítására, egyszóval az emberi élet minõségének javítására. Az Európai Unió a mainál kedvezõbb esélyeket teremt a fenntartható gazdasági növekedésre, a fenti célok elérésére. Az esélyekkel azonban csak akkor tudunk élni, ha felkészülünk a csatlakozásból adódó lehetõségek kihasználására. Az Országos Érdekegyeztetõ Tanács tagjai — ahogy eddig is — készek segíteni a megváltozott feltételekhez való alkalmazkodást. Ezért az Országos Érdekegyeztetõ Tanács arra kéri a lakosságot, hogy 2003. április 12-én vegyen részt a szavazáson és mondjon »igen«-t a csatlakozásra.”

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes